
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL ENERGETIKOS MINISTRO 2019 M. GEGUŽĖS 21 D. ĮSAKYMO NR. 1-158 „DĖL DUJŲ, PAGAMINTŲ IŠ ATSINAUJINANČIŲ ENERGIJOS IŠTEKLIŲ, KILMĖS GARANTIJŲ IŠDAVIMO, PERDAVIMO IR JŲ GALIOJIMO PANAIKINIMO BEI KILMĖS GARANTIJŲ NAUDOJIMO PRIEŽIŪROS IR KONTROLĖS, TAIP PAT KITŲ VALSTYBIŲ NARIŲ IŠDUOTŲ KILMĖS GARANTIJŲ PRIPAŽINIMO LIETUVOS RESPUBLIKOJE TAISYKLIŲ PATVIRTINIMO“ PAKEITIMO

2023 m. gruodžio 15 d.vNr. 1-380
Vilnius

P a k e i č i u Lietuvos Respublikos energetikos ministro 2019 m. gegužės 21 d. įsakymą Nr. 1- 158 „Dėl Dujų, pagamintų iš atsinaujinančių energijos išteklių, kilmės garantijų išdavimo, perdavimo ir jų galiojimo panaikinimo bei kilmės garantijų naudojimo priežiūros ir kontrolės, taip pat kitų valstybių narių išduotų kilmės garantijų pripažinimo Lietuvos Respublikoje taisyklių patvirtinimo“:
. Pakeičiu 4 punktą ir jį išdėstau taip:
„. Taisyklėse vartojamos sąvokos:
. Dujų įleidimo punktas  – vieta, kurioje įrengta technologinė įranga (dujų apskaitos, kokybės kontrolės, duomenų valdymo ir kt.), skirta transporto priemonėmis pristatomoms dujoms saugiai įleisti į dujų perdavimo ar skirstymo sistemą.
.  Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos energetikos įstatyme, Lietuvos Respublikos atsinaujinančių išteklių energetikos įstatyme, Lietuvos Respublikos gamtinių dujų įstatyme, Lietuvos Respublikos alternatyviųjų degalų įstatyme.“
. Papildau 111 punktu:
„. Kai dujų gamintojas nėra tiesiogiai prijungtas prie dujų perdavimo ar skirstymo sistemos, tačiau tiekia dujas į dujų perdavimo ar skirstymo sistemą per dujų įleidimo punktą, dujų kilmės garantija išduodama tik pagal Europos Komisijos sprendimu pripažintą savanorišką sertifikavimo schemą sertifikuotiems dujų gamintojams už patiektą biodujų kiekį, kuris pagal tvarumo charakteristikas patvirtinančius dokumentus yra pripažintas kaip atitinkantis tvarumo ir išmetamųjų šiltnamio efektą sukeliančių dujų kiekio sumažėjimo kriterijus, nustatytus Atsinaujinančių išteklių energetikos įstatymo 38 straipsnyje.“
. Papildau 14.6 papunkčiu:
„. dujų patiekimo į dujų perdavimo ar skirstymo sistemą būdas (per dujų įleidimo punktą, tiesiogiai neprijungtą prie dujų gamybos įrenginio, arba per jungtį su dujų perdavimo ar skirstymo sistema).“  
. Pakeičiu 21 punktą ir jį išdėstau taip:
„. Dujų skirstymo sistemos operatoriai privalo ne vėliau kaip per 10 darbo dienų nuo kalendorinio mėnesio pabaigos pateikti Paskirtajam subjektui informaciją apie prie skirstymo sistemos prijungtų ir neprijungtų, bet į skirstymo sistemą per dujų įleidimo punktą tiekiančių biodujas, gamintojų per praėjusį kalendorinį mėnesį į dujų sistemą patiektų biodujų kiekį (MWh), taip pat ir prie dujų sistemos prijungtuose dujų pildymo punktuose, per kuriuos vidaus rinkai buvo patiekti DAEI, suvartotų dujų kiekį (MWh).“
. Papildau 211 punktu:
„. Tiesiogiai prie perdavimo ar skirstymo sistemų neprijungti biodujų gamintojai, tiekiantys biodujas į dujų perdavimo ar skirstymo sistemą per dujų įleidimo punktą ir siekiantys gauti kilmės garantijas, privalo Paskirtajam subjektui suteikti prieigą prie matavimo prietaisų, įrengtų biodujų gamybos vietoje ir dujų įleidimo punkte. Paskirtajam subjektui turi būti sudarytos sąlygos gauti ir tikrinti matavimo prietaisų rodmenis, kaip tai numatyta Gamtinių dujų apskaitos tvarkos apraše, patvirtintame Lietuvos Respublikos energetikos ministro 2013 m. gruodžio 27 d. įsakymu Nr. 1-245 „Dėl Gamtinių dujų apskaitos tvarkos aprašo patvirtinimo“.“ 

